Disaster Movie

Disaster Movie er en amerikansk parodifilm fra 2008. Den er skrevet og regissert av Jason Friedberg og Aaron Seltzer. Filmen inneholder parodier av blant annet Sex and the City og 10,000 BC.

Sammendrag 
I år 10 001 før Kristus løper en hulemann vekk fra et rovdyr over en slette. Hulemannen havner umiddelbart i kamp mot en ulv. Etter å ha beseiret ulven, møter hulemannen rovdyret: En bensin-drikkende Amy Winehouse (spilt av Nicole Parker) som informerer ham om at verden vil ende den 29. august 2008. Deres skjebne ligger nå i en Krystallskalle kjent fra filmen Indiana Jones og krystallhodeskallens rike. Hele denne sekvensen blir deretter avslørt som en drøm fra Will (spilt av Matt Lanter) i dagens samfunn. Han oppdager deretter at kjæresten Amy (spilt av Vanessa Minnillo) har en affære med Flavor Flav, og hun slår opp med Will.

Senere samme dag har Will en stor fest hjemme hos ham. Gjestene inkluderer blant annet Juney, Dr. Phil, Wills beste venn Calvin og Anton Chigurh og flere andre. I løpet av festen kommer Amy sammen med hennes nye kjæreste, en Calvin Klein-undertøysmodell. Festen stopper i det hele rommet plutselig rister og alle lysene slukkes. Ett innslag på radio hevder at dette var en meteor, og dette er verdens ende. Like etter begynner resten av byen å fryse over.  Will, Juney, Calvin og Calvins kjæreste Lisa trekker seg tilbake til en garasje for å finne ly. Når Juney nevner at alt som har skjedd er forårsaket av global oppvarming, forstår Will at drømmen hans en hulemann kan vise seg å bli sann i fremtiden. Gjengen velger å forlate garasjen. Will har en samtale med Amy, hvor han innrømmer hans sanne følelser for henne. Lisa blir senere drept av en meteor. De andre trøster en forferdet Calvin. Giselle, en prostituert, blir truffet av en taxi. Calvin blir umiddelbart forelsket i henne.

Giselles hallik, prins Edwin (spilt av Tad Hilgenbrink) utfordrer Calvin til en danse-konkurranse. Men en tornado dukker opp, og prins Edwin flykter. Iron Man (spilt av Gerrard Fachinni), Hellboy og Hulken (spilt av Roland Kickinger) forsøker å bekjempe tornadoen. Men alle sammen blir beseiret av kuer som kastes rundt av tornadoen. Etter å ha funnet ly havner Will, Juney, Calvin og Giselle problemer med Alvin and the Chipmunks, som angriper gjengen og dreper Juney. Men Will og Calvin fanger dem i en søppel-bøtte. På vei til et museum hvor Amy holdes fanget, og gjengen møter Batman, som informerer dem om at alle sammen skal evakueres med buss. Han sier det ikke finnes noen mulighet for å overleve, hvis de går for å redde Amy.

Men de velger likevel å gjøre ett forsøk på å redde Amy, som sier at en krystall-hodeskalle er det eneste som kan forhindre verdens ende. De oppdager at alle gjenstandene ved museet plutselig har blitt levende, inkludert karakterer fra filmen Kung Fu Panda som slåss mot Calvin. I mellomtiden støter Will og Amy på en naken Beowulf, og de begynner å slåss. Etter at Amy stikker "Beowulf" i ryggen, møter de Indiana Jones (spilt av Tony Cox) som blir avslørt som Wills far. Indiana Jones forsøker å plassere Krystall-skalle på et alter, men han kastes gjennom et glass-maleri. Will forsøker det samme, og avverger dermed videre ødeleggelse. Will og Amy har en vielse utført av "The Guru Shitka" fra filmen The Love Guru.

Skuespillere 
 Matt Lanter som Will
 Vanessa Minnillo som Amy
 Gary "G Thang" Johnson som Calvin
 Crista Flanagan som Juney / Hannah Montana
 Nicole Parker som Giselle / Amy Winehouse.
 Kim Kardashian som Lisa Taylor.
 Ike Barinholtz som en ulv / Hellboy / Batman / "Beowulf"
 Carmen Electra som en leiemorder fra Wanted
 Tony Cox som Indiana Jones
 Tad Hilgenbrink som prins Edwin
 Nick Steele som undertøysmodell
 Jason Boegh som Carrie Bradshaw
 Valerie Wildman som Samantha Jones
 John Di Domenico som Dr. Phil / The Guru Shitka.
 Christopher Johnson som Michael Jackson
 Yoshio Iizuka som Kung Fu Panda
 Jonas Neal som Justin Timberlake
 Jacob Tolano Wood som Bruce Banner
 Roland Kickinger som The Incredible Hulk
 Walter Harris som John Hancock
 Gerrard Fachinni som Iron Man
 Austin Michael Scott som McLover

Eksterne lenker 
 
 

Filmer fra 2008
Engelskspråklige filmer